|  |
| --- |
| Republika Hrvatska  Županijski sud u Varaždinu  Varaždin, Braće Radić 2 |

KOMISIJA ZA PROVEDBU JAVNOG NATJEČAJA

Poslovni broj: 7 Su-332/2020-182

Varaždin, 5. srpnja 2021.

OBAVIJEST KANDIDATIMA O VREMENU I MJESTU TESTIRANJA I RAZGOVORA U POSTUPKU PRIJMA U DRŽAVNU SLUŽBU

U ŽUPANIJSKI SUD U VARAŽDINU

I UPUTE KANDIDATIMA

Naziv tijela koje provodi testiranje: Komisija za provedbu javnog natječaja za prijam službenika u državnu službu na neodređeno vrijeme Županijskog suda u Varaždinu, objavljenog 23. prosinca 2020. u Narodnim novinama, broj: 144/2020 (u daljnjem tekstu: Komisija).

**Naziv radnog mjesta: administrativni referent – arhivar (m/ž)**

Opis poslova radnog mjesta:

* obavlja poslove arhivara vezano za čuvanje i razvrstavanje spisa u arhivu,
* obavlja i druge poslove koje mu odredi upravitelj sudske pisarnice i ravnatelj sudske prave i voditelj posebne sudske pisarnice.

Podaci vezani uz plaću propisani su člankom 9. Uredbe o nazivima radnih mjesta i koeficijentima složenosti poslova u državnoj službi (Narodne novine, broj: 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18 i 73/19).

**Sadržaj testiranja:**

Provjera znanja, sposobnosti i vještina kandidata te rezultata u dosadašnjem radu sastoji se od:

1. dio: pisana provjera znanja vezana za poslove arhiviranja, čuvanja i razvrstavanja spisa u arhivu (*pisana provjera poznavanja Sudskog poslovnika već je održana*)
2. dio: razgovor (intervju) sa članovima Komisije kandidata koji su zadovoljili na 1. dijelu provjere.

Vrijeme i mjesto 1. dijela testiranja te popis kandidata koji se pozivaju:

Formalne uvjete natječaja ispunjavaju, a time ostvaruju i pravo pristupa testiranju koje će se održati

**dana 12. srpnja 2021. u 14,00 sati u velikoj raspravnoj dvorani**

**pravosudne zgrade u Ulici Braće Radić 2 u Varaždinu**

**(soba 22 b/p u prizemlju zgrade),**

sljedeći kandidati (prezime i ime):

1. Mag. M.
2. Mar. M.

**Opća pravila:**

KANDIDATI SU TIJEKOM CIJELOG POSTUPKA TESTIRANJA DUŽNI NOSITI ZAŠTITNE MASKE, I TO NA ISPRAVAN NAČIN.

Pisana provjera znanja vezana za poslove arhiviranja, čuvanja i razvrstavanja spisa u arhivu traje 20 minuta, sastoji se od 10 zadataka, a za točno rješenje svakog zadatka moguće je ostvariti 0,5 bodova, odnosno ukupno je na toj provjeri moguće ostvariti 5 bodova.

Smatra se da je kandidat zadovoljio na 1. dijelu testiranja: provjeri znanja, sposobnosti i vještina bitnih za obavljanje poslova radnog mjesta (koja se sastoji od provjere poznavanja Sudskog poslovnika - *u odnosu na koje je testiranje već izvršeno* - te provjere znanja vezane za poslovanje arhiviranja, čuvanja i razvrstavanja spisa u arhivu) ako je ostvario najmanje 5 bodova (od ukupno 10 mogućih bodova, pri čemu je 5 bodova moguće ostvariti na provjeri poznavanja Sudskog poslovnika, a 5 bodova na provjeri znanja vezanoj za poslovanje arhiviranja, čuvanja i razvrstavanja spisa u arhivu).

Smatra se da je kandidat/kinja koji/a ne pristupi testiranju povukao/la prijavu na javni natječaj i više se ne smatra kandidatom u postupku.

Svi kandidati/kinje koji pristupe testiranju, dužni su sa sobom donijeti identifikacijsku ispravu (osobnu iskaznicu, putovnicu ili vozačku dozvolu), radi utvrđivanja identiteta.

Kandidati/kinje su se dužni pridržavati utvrđenog vremena i rasporeda testiranja. Za vrijeme pisane provjere kandidati/kinje ne smiju se koristiti literaturom ili zabilješkama, ne smiju napuštati prostoriju u kojoj se obavlja testiranje, a mobilne uređaje moraju isključiti prilikom ulaska u prostoriju u kojoj se obavlja testiranje.

Ukoliko pojedini kandidat/kinja prekrši pravila testiranja ili ne postupi u skladu s njima, udaljit će se s provjere znanja, a njegov test Komisija neće priznati niti vrednovati. U slučaju kršenja Kućnog reda i nepoštivanja naputaka članova Komisije, kandidat/kinja će se upozoriti, a ako se i dalje nastavi neprimjereno ponašati biti će udaljen/a s testiranja te će se smatrati da je odustao/la od daljnjeg postupka testiranja.

Po izvršenom 1. dijelu testiranja kandidata Komisija će utvrditi rezultate tog testiranja i, neposredno nakon utvrđivanja, objaviti rezultate pisane provjere znanja.

Nakon utvrđivanja rezultata 1. dijela testiranja, **na vratima velike rasprave dvorane** pravosudne zgrade u Ulici Braće Radić 2 u Varaždinu (soba 22 b/p u prizemlju zgrade) **biti će objavljena rang-lista kandidata u odnosu na provedeni 1. dio testiranja** (pisana provjera poznavanja Sudskog poslovnika te pisana provjera znanja vezana za poslove arhiviranja, čuvanja i razvrstavanja spisa u arhivu), nakon čega kandidati koji su zadovoljili u 1. dijelu testiranja, pristupaju **razgovoru (intervjuu)** s Komisijom koji **će se održati**:

**istog dana (12. srpnja 2021.) u velikoj raspravnoj dvorani**

pravosudne zgrade u Ulici Braće Radić 2 u Varaždinu

(soba 22 b/p u prizemlju zgrade)

**neposredno nakon objave rezultata 1. dijela testiranja.**

Komisija će kroz razgovor (intervju) s kandidatima utvrđivati znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) vrednuju se bodovima od 0-10. Smatra se da je kandidat/kinja zadovoljio na razgovoru (intervjuu) ako je dobio/la najmanje 5 bodova.

Nakon provedenog razgovora (intervjua) Komisija utvrđuje rang-listu kandidata, prema ukupnom broju bodova ostvarenih na testiranju i razgovoru (intervjuu).

Svi prijavljeni kojima je utvrđen status kandidata imaju pravo uvida u dokumentaciju koja se odnosi na predmetni postupak. Troškove dolaska i prisustvovanja testiranju i razgovoru (intervjuu) snosi svaki kandidat.

O izboru kandidata predsjednik Županijskog suda u Varaždinu donosi rješenje o prijmu koje će biti javno objavljeno na web stranici Ministarstva pravosuđa i uprave – [https://mpu.gov.hr](https://mpu.gov.hr/) te na web stranici Županijskog suda u Varaždinu – <https://sudovi.hr/zsvz>. Dostava rješenja o prijmu u državnu službu izabranog kandidata smatra se svim kandidatima obavljenom istekom osmoga dana od dana javne objave na web-stranici Ministarstva pravosuđa i uprave.

Prije donošenja rješenja o prijmu, nakon što predsjednik suda izvrši izbor kandidata, pozvat će se izabranog kandidata da dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz javnog natječaja, a ako sve to ne dostavi smatrati će se da je odustao od prijma u državnu službu.

Komisija za provedbu javnog natječaja